text: VM i fodbold: Her kan du se Danmark spille på storskærm 
  26 juni 2018 kl. 05.29
  Flere steder kan du se kampen mellem Danmark og Frankrig på storskærm kl. 16 i dag.
  Der er dømt folkefest, når Danmark i dag møder Frankrig til VM i fodbold i den sidste gruppekamp. Det danske fodboldlandshold har da også gang i en rekordlang stime af kampe uden nederlag inden tirsdagens VM-skæbnekamp. I de seneste 17 landskampe har Danmark ikke tabt, og bliver stimen forlænget med yderligere en kamp, vil Danmark være klar til VM-ottendedelsfinalen.
  Flere steder i vores del af landet kan du se kampen på storskærm både inde og ude, så find klaphatten frem og deltag i fodboldfesten. Du kan bl.a. se storskærm her:
  Mariaparken i Vejle
  Arrangementet starter klokken 15, hvor TRICKED E-sport spiller FIFA på storskærm. Kampen kommenteres af FIFA-coach Kent Brylle. Kl. 15.45 er der optakt til fodboldkampen med en udvalgt VB-kendis.
  Akseltorv i Kolding
  Der varmes op til VM hele dagen med sjove konkurrencer og fede præmier. Husk tæpper og stole til at sidde på. 
  Juelsminde
  Festen foregår foran Hotel Juelsminde Strand, hvor der er optakt fra kl. 14. Efter kampen er der livemusik til en forhåbentlig fejring af det danske landshold. Mere end 1000 mennesker forventes at møde op i Juelsminde. 
  Gravene i Haderslev
  Arrangementet starter kl. 12. 
  Rådhuspladsen i Fredericia
  Det er muligt at deltage i konkurrencer på pladsen. Fint mere info på Fredericia Shoppings facebook side.
  Rødding Bio
  Vil du se storskærm indenfor og med et lydanlæg til 500.000 kr., kan du se kampen i Rødding Bio kl. 16.
  LEGO House i Billund
  Kampen vises i den del af huset, der er gratis - også kaldet LEGO Square.
  Torvet i Esbjerg
  Arrangementet er i gang med kampstart kl. 16.
  
  